Belo puudutas klaviatuuriklahve. Seejärel võttis ta ühe anduri ja paigutas selle kiire liigutusega mu käsivarrele. Mõne aja pärast tekkis minu kõrvale õhku hägu ja võttis üha rohkem minu pea kuju. Esimest korda nägin "Odeolil" holograafilist ruumikujutist. Pea pööras ja vaatas mulle otsa. Ma polnud end küll kuigi ammu peeglist  uurinud, kuid oli kindel, et kujutis kordas küllaltki täpselt minu näojooni. Tõsi, tänu lihaste pingsusele oli ilme kramplik ja küllaltki tühi.